**Impressions of N Chandrashekhar**

ఈ 33వ పల్లె సృజన యాత్రలో పాల్గొనడం నా జీవితంలో జరిగిన ఒక అద్భుతమైన సందర్భంగా చెప్పవచ్చు ఇది నా మొదటి  చిన శోదయాత్ర.  ఇంతవరకు  నా ఆలోచనలను ఒక విధంగా ఉండేవి ఇప్పుడు ఈ యాత్రలో  పాల్గొన్నాక  మరో విధంగా  మారిపోయింది.  నేను ఎప్పుడు అనుకునేవాణ్ణి రైతుల కోసం ఏమైనా చేయాలి అని. వాళ్ల వ్యవసాయ విధానంలో  మార్పులు తీసుకువచ్చి వాళ్లు పడుతున్న  శ్రమను తగ్గించాలని. ఈ  చిన శోద యాత్ర  ద్వారా నాకు ఎన్నో విషయాలు తెలిసాయి. ఎన్నో కొత్త విషయాలు  ఇన్నోవేషన్ లు గురించి విన్నాను. ఈ యాత్ర లో నాతోటి యాత్రికులు తో మాట్లాడుతున్నప్పుడు రకరకాల ఆలోచనలు పంచుకునేవారు. వారి ద్వారా నేను చాలా కొత్త  విషయాలు తెలుసుకున్నాను. ఒక విధంగా నా ఆలోచనలు చాలా మారాయి ఈ యాత్ర ద్వారా.

                   ఈ యాత్రలో మేము మొత్తం దాదాపు  60 కిలోమీటర్లు నడిచాం. బ్రిగేడియర్ సార్ మమ్మల్ని ముందు ఉండి నడిపించారు.  బ్రిగేడియర్ సార్లో  చాలా  తపన, కసి చూశాను. ఈ పల్లెల్ని మార్చాలి, వారికి  కొత్త కొత్త  ఇన్నోవేషన్ లు అందాలి, వారి జీవితాలు సుఖ సంతోషం గా ఉండాలని  ఆయన అలుపెరగక   నడుస్తూ ఉన్నారు. ఈ యాత్రలో ఆయన  ఎక్కడా  విశ్రమించలేదు. అలుపెరుగని ధీరుడు మా బ్రిగేడియర్ సార్. మా యాత్రికులు అందరితో ఎవర్ని విడిచిపెట్టకుండా మాట్లాడారు. ఆయనతో  మాట్లాడుతుంటే ఈ ప్రపంచాన్ని  మరిచిపోయి  ఆయన కలలు కంటున్న ప్రపంచంలోకి మనల్ని తీసుకుపోతారు. మనం ఏం  చెయ్యాలో ఎలా ఉండాలో చెప్తారు.

                 ఈ యాత్రలో నాకు నచ్చింది రాత్రి  నడిచే నిశ్శబ్ద నడక. ఈ నడకలో నన్ను నేను మరిచిపోయి ప్రకృతిలో  లీలం అయిపోయాను.  రాత్రి ఇంత అందంగా ఉంటుందా అనిపించింది.

                 మన జీవితం మీద మన దృక్పదం మారాలి అంటే ఈ చిన శోద యాత్ర లో పాల్గొనాలి. ఇది మన జీవితాన్ని మారుస్తుంది అని ఖచ్చితంగా చెప్పగలను.

                 ఈ యాత్ర ద్వారా నేను  పల్లెల్లో పరిశీలించింది ఏమిటంటే ఇంకా మన రైతులు 24 గంటలు కష్టపడుతూనే ఉన్నారు. వాళ్ల శ్రమ ను తగ్గించాలి. ఇది జరగాలి అంటే పల్లె సృజన గురించి అందరికీ తెలియాలి అప్పుడే మార్పు వస్తుంది నా ప్రగాఢ నమ్మకం.

                  ఈ యాత్రలో మాకు రుచికరమైన భోజనం అందించిన రవి, సాయి ఇతర వాలంటీర్లకు ధన్యవాదాలు. అంజి రెడ్డి సార్ జ్ఞానానికి, మీరు చూపించిన ప్రేమ కి  శిరస్సు వంచి  నమస్కరిస్తున్నాను. నా జీవితం చివరివరకూ పల్లె సృజన తో నా ప్రయాణం ఉంటుందని ఆశిస్తున్నాను. జై కిసాన్. జై పల్లె సృజన. సర్వేజనా సుఖినోభవంతు.

N Chandrashekhar

33 CSY